Echipa proiectului ATHENA-UB, vizită de lucru la Muzeul Universității din București, într-un exercițiu de recuperare istorică a modelelor de excelență feminine ale UB

Echipa ATHENA-UB s-a bucurat de o vizită la Muzeul Universității din București, situat în incinta Facultății de Drept, cu scopul de a încuraja recuperarea cultural-istorică a modelelor de excelență feminine în decursul istoriei instituției, un gest de normalitate pentru care pledează.
Cu această ocazie, echipa ATHENA-UB a explorat istoria Universității din București și a descoperit câteva referințe la personalitățile feminine ale Universității din București. Printre acestea le amintim pe Ștefania Mărăcineanu, în domeniul chimiei; Gabriela Țițeica, în domeniul matematicii; Maria Teohari, în domeniul astronomiei. Numele lor marchează începutul unei liste omagiale pe care doresc să o extindă.
Indice de persoane angajate la Facultatea de Științe (1892 – 1943)
În total, au fost identificate 580 de persoane angajate la Facultatea de Științe a Universității din București, în perioada 1892-1943. 
Indicele arată 84 de persoane de gen feminin și 497 de persoane de gen masculin angajate în aceeași perioadă.
Femeile reprezentau, în această perioadă, doar 15% din totalul angajaților Facultății.
Mai multe detalii cu privire la proiectul ATHENA – Implementing gender equality plans to unlock research potential of RPOs and RFOs in Europe pot fi consultate pe paginile de Facebook, LinkedIn, Instagram, Twitter și YouTube ale proiectului.




